બોમ્બેમાં રહેવાના ફાયદા ઘણા. ઘણી વાર બોલીવુડનાં ચલચિત્રોનાં શૂટિંગ જોવા મળતાં. ઘણા કલાકારો ચલચિત્રોના શૂટિંગ માટે આવતા. એક વાર જયા ભાદુરીના ‘ફાગુન’નું શૂટિંગ ઉતારવા એસ. કે. પાટીલ હોસ્પિટાલનો ઉપયોગ કર્યો હતો. ચલચિત્ર માટે મોટો સેટ ઊભો કર્યો હતો અને મહિના સુધી એ ચલચિત્રનું કામ ચાલ્યું હતું એટલે અમને ઘણા કલાકારો જોવા મળતા. નડિયાદવાલા જેવા નિર્માતાનો બંગલો અમારા ઘરની નજીક હોવાથી એમને ત્યાં કલાકારોની આવજાવ હંમેશાં રહેતી.